
PARLAMENTUL  ROMÂNIEI

CAMERA DEPUTAŢILOR

	     Comisia pentru sănătate şi familie
      Nr. 4c- 8/118/2017                                                                                                                                                                                                                                                                     
      
	
 Comisia pentru buget,
                        finanţe şi bănci                    
                    Nr. 4c-2/192/2017



                                                                                                        Nr. PL-x 119/2017
                                                                                             Bucureşti, 08.03.2017
BIROULUI PERMANENT
AL

CAMEREI DEPUTAŢILOR
Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.74/2016 pentru modificarea şi completarea Ordonanţei de urgenţă a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul Bucuresti, cu care Comisia pentru buget, finanţe şi bănci şi Comisia pentru sănătate şi familie au fost sesizate, spre dezbatere în fond, în procedură de urgenţă, cu adresa nr.        PL-x 119 din 13 februarie 2017, înregistrată la Comisia pentru buget, finanţe şi bănci sub          nr. 4c-2/192/2017 şi sub nr. 4c-8/67/2017 la Comisia pentru sănătate şi familie, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

       PREŞEDINTE                                                              PREŞEDINTE                                                                                           
     Leonardo Badea                                                      Conf.Dr. Florin Buicu                                              

RAPORT COMUN
asupra

proiectului de Lege privind aprobarea Ordonanţei de urgenţă a Guvernului nr.74/2016 pentru modificarea şi completarea Ordonanţei de urgenţă a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul Bucuresti


În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru sănătate şi familie şi Comisia pentru buget, finanţe şi bănci au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.74/2016 pentru modificarea şi completarea Ordonanţei de urgenţă a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul Bucuresti, transmis cu adresa nr. PL-x 119 din 13 februarie  2017, înregistrată la Comisia pentru buget, finanţe şi bănci sub nr. 4c-2/192/2017 şi sub nr.       4c-8/67/2017 la Comisia pentru sănătate şi familie.


Conform prevederilor art. 75 din Constituţia României, republicată, şi ale                        art. 92 din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în şedinţa din 8 februarie 2017, în condițiile art. 115 alin. (5) teza a III-a din Constituția Româmiei, republicată. 

La întocmirea raportului s-au avut în vedere avizele favorabile ale Comisiei juridice, de disciplină și imunități şi Consiliului Legislativ (nr. 1047/28.10.2016) precum şi punctul de vedere al Guvernului (nr. 713/MRP/17.02.2017).

Proiectul de lege supus dezbaterii are ca obiect de reglementare modificarea și completarea Ordonanței de urgență a Guvernului nr.56/2015, în sensul aprobării plăţii din bugetul Ministerului Sănătăţii a cheltuielilor aferente tratamentului pentru victimele tragicului eveniment din data de 30 octombrie 2015 produs în clubul Colectiv, care beneficiază de tratament medical în străinătate, până la finele anului 2018, în continuarea tratamentului acordat în regim de spitalizare în unităţi sanitare publice din România sau străinătate. Prin acest act normativ se exceptează de la plată cheltuielile care se decontează din Fondul Naţional Unic de Asigurări Sociale de Sănătate şi/sau din donaţii/sponsorizări. 


În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru buget finanțe și bănci au examinat proiectul de Lege şi documentele conexe, în ședința din 01 martie 2017, iar membrii Comisiei pentru sănătate şi familie în şedinţa din 7 martie 2017.


La lucrările Comisiei pentru buget finanțe și bănci și-au înregistrat prezența un număr de 24 deputați, din totalul de 25 de membri, iar la lucrările  Comisiei pentru sănătate și familie un număr de 18 deputaţi din totalul de 19 de membri.

La dezbaterile comisiilor a participat, în conformitate cu prevederile art. 55 din Regulamentul Camerei  Deputaţilor, republicat, domnul Dan Dumitrescu, secretar de stat la Ministerul Sănătății.


În urma examinării proiectului de Lege şi a opiniilor exprimate, membrii celor două comisii prezenti la lucrari, au hotărât, cu unanimitate de voturi, să propună plenului Camerei Deputaţilor raportul comun de admitere a proiectului de Lege privind aprobarea Ordonanţei de urgenţă a Guvernului nr.74/2016 pentru modificarea şi completarea Ordonanţei de urgenţă a Guvernului nr.56/2015 privind plata tratamentului în străinătate al persoanelor a căror stare de sănătate a fost afectată în urma tragicului eveniment din data de 30 octombrie 2015 produs în clubul Colectiv din municipiul Bucuresti, în forma adoptată de Senat.

    În raport cu obiectul şi conţinutul său, proiectul de Lege face parte din categoria legilor ordinare. 

              PREŞEDINTE,                                  


  PREŞEDINTE,
      
   Leonardo Badea       
                     

      Conf.Dr. Florin Buicu                                                                        

     
      SECRETAR,                                      


    SECRETAR,

                  Marilen-Gabriel Pirtea




           Dr. Vass Levente                              

